02.05.2024. Nr. BIS-BV-5.66-2024-5

**PUBLISKĀS APSPRIEŠANAS PĀRSKATS**

Pirmsskolas izglītības iestāde Ūbeļu iela 18, Ādaži, Ādažu novads

Ādažu novada būvvalde (turpmāk – Būvvalde) 27.03.2024. pieņēma lēmumu  (Nr. BIS-BV-5.64-2024-11) par  būvniecības ieceres “Jauna pirmskolas izglītības iestāde Podnieku kvartālā Ūbeļu iela 18**,** Ādaži, Ādažu nov.” (turpmāk – Būvniecības iecere) publiskas apspriešanas nepieciešamību. 28.03.2024. Būvvalde pieņēma lēmumu (Nr. BIS-BV-5.65-2024-7) par Būvniecības ieceres publiskās apspriešanas uzsākšanu.

Būvniecības ieceres publiskā apspriešana notika no **2024. gada 28. marta līdz 26. aprīlim.**

Būvniecības ieceres prezentācijas sanāksme notika **2024. gada 15. aprīlī** **plkst. 18.00,** Ādažu novada pašvaldības ēkā, Vēstures un mākslas galerijā,Gaujas ielā 33 A, Ādažos, Ādažu novadā.

Pamatojoties uz Ministru kabineta 28.10.2014. noteikumu Nr. 671 “Būvniecības ieceres publiskas apspriešanas kārtība” 8. punktā noteikto,  Būvvaldes pieņemtais lēmums attiecībā uz publiskas apspriešanas nepieciešamību un lēmums par publiskas apspriešanas uzsākšanu pēc attiecīgā lēmuma pieņemšanas tika publicēts  pašvaldības tīmekļa vietnē un būvniecības informācijas sistēmā (BIS).   Paziņojums par Būvniecības ieceres publisko apspriešanu 28.03.2024. ir publicēts Ādažu novada pašvaldības mājas lapā (www.adazunovads.lv) saite (https://www.adazunovads.lv/lv/jaunumi?title=L%C4%ABdz%2026.%20apr%C4%ABlim%20notiek%20publisk%C4%81%20apsprie%C5%A1ana%20par%20pirmsskolas%20izgl%C4%ABt%C4%ABbas%20iest%C4%81di%20Podniekos) un būvniecības informācijas sistēmā (BIS).

Būvniecības ieceres publiskās apspriešanas laikā, ieceres materiāli (skaidrojošs apraksts, būvprojekts minimālā sastāvā, ieceres vizuālais risinājums, t.sk. vides kontekstā, paziņojums par publisko apspriešanu, aptaujas lapas un Būvvaldes lēmums par Būvniecības ieceres publisko apspriešanu) bija pieejami Būvvaldē un Ādažu novada pašvaldības tīmekļa vietnē.

            Būvniecības ieceres prezentācijas pasākums notika  **2024.gada 15. aprīlī plkst. 18.00,** Ādažu novada pašvaldības ēkā, Vēstures un mākslas galerijā,Gaujas ielā 33 A, Ādažos, Ādažu novadā. Pasākuma forma – klātiene, attālināti (portāli Zoom un Youtube).

Prezentācijas pasākumā piedalījās 41 dalībnieks. No tiem – 6 ieceres ierosinātāja un projekta izstrādātāja pārstāvji, 4 Būvvaldes pārstāvji.

**Aptaujas anketas un iesniegumi:**

1. Būvniecības ieceres publiskās apspriešanas laikā nav saņemtas papīra formas aptaujas lapas.
2. Būvniecības ieceres publiskās apspriešanas laikā saņemts 1 kolektīvais iesniegums  par Būvniecības ieceres realizāciju, kuru parakstījušas **435** personas, kas atbalsta Būvniecības ieceri un lūdz realizēt uzsāktā PII (pirmsskolas izglītības iestāde) un Krastupes ielas projekta realizācijas darbus pēc iespējas ātrāk. Kolektīvais iesniegums publicējams daļēji, jo satur informāciju par personas datiem (norādīti personu kodi), ir pievienots Būvvaldes pārskatam.
3. Būvniecības ieceres publiskās apspriešanas laikā saņemtas elektroniski aizpildītas 212 aptaujas lapas, kurās dalībnieki norādījuši: **Būvniecības iecere mani ietekmē – atbalsta 30, neatbalsta 4, Būvniecības iecere mani neietekmē – atbalsta 104, neatbalsta 8, pret konkrēto vietu, ne pret projektu 63.** Aptaujas lapu pārskats pievienots.

Aptaujas lapās sniegtie ierosinājumi Būvniecības ieceres uzlabošanai, kas Būvniecības ieceres ierosinātājam jāizvērtē projekta laikā:

1. Lūgums izvērtēt apļa nepieciešamību, kas savieno Krastupes ielu un Ūbeļu ielu pie Ūbeļu ielas 18 zemes gabala. Priekšlikums neplānot gājēju un transporta kustību uz Krastupes ielas pludmali (pa grants ceļu) caur PII teritoriju.
2. Lūdzu, rast iespēju, pirms bērnudārza būvniecības un nodošanas ekspluatācijā vispirms tiek sakārtota ceļu infrastruktūra.
3. Iekļaut zaļos risinājumus.
4. Projektējot Krastupes ielas pārbūvi paredzēt atbilstošu skaitu autostāvvietu, gājēju pārejas, guļošos policistus , lai automašīnu plūsma neapdraud bēnu drošību.

Institūciju atzinumi par Būvniecības ieceri nav saņemti.

Pielikumā:

1. Lēmums  (Nr. BIS-BV-5.64-2024-11) par  būvniecības ieceres “Jauna pirmskolas izglītības iestāde Podnieku kvartālā Ūbeļu iela 18**,** Ādaži, Ādažu nov.” publiskas apspriešanas nepieciešamību.

2. Lēmums (Nr. BIS-BV-5.65-2024-7) par būvniecības ieceres publiskās apspriešanas uzsākšanu.

3. Informatīvās planšetes fotofiksācija Ūbeļu iela 18**,** Ādaži, Ādažu novads

4. Pārskats par aptaujas lapās izteikto viedokli (Excel).

5. Būvniecības ieceres publiskās apspriešanas prezentācijas sanāksmes protokols.

Būvvaldes vadītājs A.Grikmanis